ཞི་ཅིན་ཕིང་གིས་གྲོང་གསེབ་དར་རྒྱས་གཏོང་བའི་འཐབ་ཇུས་ལག་ལེན་བསྟར་རྒྱུ་ནི་ཏང་གི་ཚོགས་ཆེན་བཅུ་དགུ་པའི་ཐོག་བྱས་པའི་ཐབས་ཇུས་བཀོད་སྒྲིག་གལ་ཆེན་ཞིག་དང་།ཕྱོགས་ཡོངས་ནས་འབྱོར་འབྲིང་སྤྱི་ཚོགས་བསྐྲུན་པའི་རྒྱལ་ཁ་ཕུ་ཐག་གཅོད་པ་དང་སྤྱི་ཚོགས་རིང་ལུགས་དེང་རབས་ཅན་གྱི་རྒྱལ་ཁབ་ཕྱོགས་ཡོངས་ནས་འཛུགས་སྐྲུན་བྱེད་པའི་ལོ་རྒྱུས་ཀྱི་ལས་འགན་གལ་ཆེན་ཞིགདུས་རབས་གསར་པརཞིང་གསུམལས་དོན་ལེགས་པར་སྒྲུབ་པའི་སྤྱིའི་དམ་འཛིན་བྱེད་གཞི་ཞིག་བཅས་རེད།ཞིང་ལས་སྟོབས་ཆེ་དང་མི་ཆེ་དང་།གྲོང་གསེབ་མཛེས་དང་མི་མཛེས།ཞིང་པ་ཕྱུག་དང་མི་ཕྱུག་བཅས་ཀྱིས་ཕྱོགས་ཡོངས་ནས་འབྱོར་འབྲིང་སྤྱི་ཚོགས་བསྐྲུན་པའི་རྒྱུ་སྤུས་དང་སྤྱི་ཚོགས་རིང་ལུགས་དེང་རབས་ཅན་གྱི་སྤུས་ཚད་ཐག་གཅོད་ཐུབ།གྲོང་གསེབ་དར་རྒྱས་གཏོང་བའི་འཐབ་ཇུས་ལག་ལེན་བསྟར་བའི་གལ་ཆེའི་རང་བཞིན་དང་དགོས་ངེས་རང་བཞིན་ལ་ངོས་འཛིན་གཏིང་ཟབ་བྱས་ནས་གྲོང་གསེབ་དར་རྒྱས་གཏོང་བའི་འཐབ་ཇུས་ཏན་ཏན་ཏིག་ཏིག་གི་སྒོ་ནས་ལག་ལེན་ཡག་པོ་བསྟར་དགོས་པའི་མཛུབ་སྟོན་གནང་བ་རེད།ཞི་ཅིན་ཕིང་གིས་གྲོང་གསེབ་དར་རྒྱས་གཏོང་བའི་འཐབ་ཇུས་ལག་ལེན་བསྟར་རྒྱུ་ནི་བྱེད་རིན་ཆེན་པོ་ཡོད་པ་ཞིག་ཡིན་པས་སྤྱི་འདོམས་ཇུས་འགོད་བྱེད་པ་དང་།ཚན་རིག་དང་མཐུན་པའི་ངང་སྐུལ་འདེད་གཏོང་དགོས།གྲོང་གསེབ་ཀྱི་ཐོན་ལས་དར་རྒྱས་འགྲོ་རྒྱུར་སྐུལ་འདེད་བཏང་ནས་དེང་རབས་ཞིང་ལས་འཕེལ་རྒྱས་འགྲོ་རྒྱུར་དམ་པོར་དམིགས་པ་དང་།ཐོན་ལས་དང་པོ་དང་།གཉིས་པ།གསུམ་པ་བཅས་མཉམ་འདྲེས་འཕེལ་རྒྱས་འགྲོ་རྒྱུར་དམིགས་ནས་གྲོང་གསེབ་ཀྱི་ཐོན་ལས་མ་ལག་སྐྲུན་པ་དང་།ཐོན་ལས་དར་རྒྱས་ཡོང་བ།ཐོན་ལས་འཕེལ་རྒྱས་གཏོང་རྒྱུ་དེ་ཞིང་པའི་འབབ་འཕར་ཐོག་དོན་འཁྱོལ་ཡོང་བ་བཅས་བྱས་ནས་ནུས་ཤུགས་ཡོད་རྒུས་གྲོང་གསེབ་ཀྱི་དབུལ་པོ་ཉུང་དུ་གཏོང་བ་དང་གྲོང་གསེབ་ཀྱི་འཚོ་བ་ཕྱུག་པོ་ཆགས་རྒྱུར་སྐུལ་འདེད་གཏོང་དགོས།དེང་རབས་ཞིང་ལས་འཕེལ་རྒྱས་བཏང་ནས་རྒྱལ་ཁབ་ཀྱི་འབྲུ་རིགས་ཀྱི་བདེ་འཇགས་འགན་ལེན་བྱེད་པ་དང་།ཞིང་ལས་ཀྱི་གྲུབ་ཆ་ལེགས་སྒྲིག་བྱེད་པ།དེང་རབས་ཞིང་ལས་ཀྱི་ཐོན་ལས་མ་ལག་དང་།ཐོན་སྐྱེད་མ་ལགགཉེར་སྐྱོང་མ་ལག་བཅས་སྐྲུན་མགྱོགས་སུ་གཏོང་བ།ཞིང་ལས་དེ་ཐོན་འཕར་ནས་སྤུས་ཚད་མཐོར་གཏོང་གི་ཕྱོགས་སུ་བསྒྱུར་རྒྱུར་སྐུལ་འདེད་གཏོང་བ་བཅས་བྱས་ཏེ་ཞིང་ལས་ཀྱི་གསར་གཏོད་བྱེད་ནུས་དང་།འགྲན་རྩོད་བྱེད་ནུས།རྒྱུ་རྐྱེན་ཡོངས་ཚང་གི་ཐོན་སྐྱེད་ལས་ཕྱོད་བཅས་ཆེ་རུ་གཏོང་བ་དང་།ཞིང་ལས་ཀྱི་སྤུས་ཚད་དང་།ཕན་འབྲས།སྤྱི་ཡོངས་ཀྱི་བྱང་ཚད་བཅས་མཐོར་རུ་གཏོང་དགོས།གྲོང་གསེབ་ཀྱི་ཤེས་ལྡན་མི་སྣ་གསོ་སྐྱོང་ལ་སྐུལ་འདེད་བཏང་ནས་ཤེས་ལྡན་མི་སྣའི་ཐོན་ཁུངས་གསར་སྤེལ་བྱ་རྒྱུ་གནས་བབ་ཨང་དང་པོར་འཇོག་པ་དང་།གྲོང་གསེབ་དར་རྒྱས་ལ་ཤེས་ལྡན་མི་སྣའི་འདེགས་སྐྱོར་བྱེད་ཤུགས་ཆེ་རུ་གཏོང་བ།ཆེད་ལས་ཞིང་པ་གསར་པའི་གཉེར་སྐྱོང་བྱེད་པོ་སྐྱེད་སྲིང་མྱུར་པོ་བྱེད་པ།གྲོང་གསེབ་ཏུ་སྡོད་འདོད་ཡོད་པ་དང་ཕ་ཡུལ་འཛུགས་སྐྲུན་བྱེད་འདོད་ཡོད་པ་རྣམས་སེམས་གནས་པ་དང་།རི་ཁུལ་དང་གྲོང་གསེབ་ཏུ་འགྲོ་འདོད་ཡོད་པ་དང་གྲོང་གསེབ་ལ་དྲིན་ལན་འཇལ་འདོད་ཡོད་པ་རྣམས་ལ་དེ་བས་སེམས་ཤུགས་ཡོད་པ།ཤེས་ལྡན་མི་སྣ་སྣ་ཚོགས་ཡངས་ཤིང་རྒྱ་ཆེ་བའི་གྲོང་གསེབ་ཀྱི་ས་གཞི་ཆེན་པོའི་ཐོག་འཇོན་ནུས་གང་ལེགས་ངོམ་པ་དང་།ཤེས་ཡོན་གང་ཡོད་ངོམ་པ།ནུས་ཤུགས་ཡོད་ཚད་འདོན་པ་བཅས་བྱ་རྒྱུར་སྐུལ་ལྕག་བྱེད་པ།གྲོང་གསེབ་དར་རྒྱས་གཏོང་བའི་ཤེས་ལྡན་མི་སྣའི་དཔུང་ཁག་སྟོབས་ཆེན་ཞིག་གཏོད་པ་བཅས་བྱས་ཏེ་གྲོང་གསེབ་ཏུ་ཤེས་ལྡན་མི་སྣ་དང་།ས་ཞིང་།མ་དངུལ།ཐོན་ལས་བཅས་གཅིག་ཏུ་སྡུད་པའི་འཁོར་རྒྱུག་བཟང་པོ་ཞིག་ཆགས་པ་བྱེད་དགོས།གྲོང་གསེབ་ཀྱི་རིག་གནས་དར་རྒྱས་ལ་སྐུལ་འདེད་བཏང་ནས་གྲོང་གསེབ་ཀྱི་བསམ་བློ་ཀུན་སྤྱོད་འཛུགས་སྐྱོང་དང་།སྤྱི་པའི་རིག་གནས་འཛུགས་སྐྱོང་ལ་ཤུགས་སྣོན་རྒྱག་པ་དང་།སྤྱི་ཚོགས་རིང་ལུགས་ཀྱི་ལྟེ་བའི་རིན་ཐང་ལྟ་བ་སྣེ་ཁྲིད་དུ་བྱས་ཏེ་ཕུལ་བྱུང་གི་སྲོལ་རྒྱུན་རྨོ་འདེབས་རིག་གནས་ཀྱི་ནང་གནས་ཀྱི་བསམ་བློའི་ལྟ་བ་དང་།མི་ཆོས་རིག་གནས་ཀྱི་སྙིང་སྟོབས།ཀུན་སྤྱོད་ཀྱི་ཚད་གཞི་བཅས་སྔོག་འདོན་གཏིང་ཟབ་བྱས་ནས་ཕ་ཡུལ་རིག་གནས་ཀྱི་ཤེས་ལྡན་མི་སྣ་གསོ་སྐྱོང་བྱེད་པ་དང་།བརྗོད་དོན་གཙོ་བོ་དང་སྤྱི་ཚོགས་ཀྱི་སྤྱོད་བཟང་དར་སྤེལ་གཏོང་བ།ཤེས་དཔལ་ལྡན་པའི་ཡུལ་སྲོལ་དང་།ཁྱིམ་སྲོལ་བཟང་པོ།བབ་ཆགས་པའི་དམངས་སྲོལ་བཅས་སྐྱེད་སྲིང་བྱེད་པ།ཞིང་པའི་བསམ་པའི་ཉམས་འགྱུར་ལེགས་སུ་གཏོང་བ།གྲོང་གསེབ་སྤྱི་ཚོགས་ཀྱི་ཤེས་དཔལ་ཚད་གཞི་མཐོ་རུ་གཏོང་བ་བཅས་བྱས་ཏེ་གྲོང་གསེབ་ཤེས་དཔལ་གྱི་རྣམ་པ་གསར་པ་ལྷམ་མེར་མངོན་པར་བྱེད་དགོས།གྲོང་གསེབ་ཀྱི་སྣོད་བཅུད་དར་རྒྱས་ལ་སྐུལ་འདེད་བཏང་ནས་ལྗང་མདོག་འཕེལ་རྒྱས་མཐའ་འཁྱོངས་བྱེད་པ་དང་།གྲོང་གསེབ་ཀྱི་ཁོར་ཡུག་གནད་དོན་མངོན་གསལ་དོད་པོ་ཕྱོགས་བསྡུས་བཅོས་སྐྱོང་བྱ་རྒྱུར་ཤུགས་སྣོན་རྒྱག་པ།གྲོང་གསེབ་ཀྱི་མི་སྡོད་ཁོར་ཡུག་བཅོས་སྒྲིག་གི་ལོ་གསུམ་གྱི་བྱ་སྤྱོད་འཆར་གཞི་ལག་ལེན་ཏན་ཏིག་བསྟར་བ།གྲོང་གསེབ་ཀྱིགསང་སྤྱོད་གསར་བརྗེལ་སྐུལ་འདེད་གཏོང་བ།གྲོང་གསེབ་ཀྱི་འཚོ་བའི་སྒྲིག་བཀོད་འཐུས་སྒོ་ཚང་དུ་གཏོང་བ།ཞིང་པ་བདེ་སྡོད་ལས་བརྩོན་གྱི་མཛེས་སྡུག་ལྡན་པའི་ཁྱིམ་གཞིས་གཏོད་པ་བཅས་བྱས་ནས་སྣོད་བཅུད་བཟང་པོ་དེ་གྲོང་གསེབ་དར་རྒྱས་གཏོང་བའི་འདྲེན་རྟེན་དུ་འགྱུར་བ་བྱེད་དགོས།གྲོང་གསེབ་ཀྱི་རྩ་འཛུགས་དར་རྒྱས་ལ་སྐུལ་འདེད་བཏང་ནས་གྲོང་གསེབ་ཀྱི་གཞི་རིམ་སྟོབས་ཆེའི་ཏང་རྩ་འཛུགས་ཁྲི་སྟོང་མང་པོ་གཏོད་པ་དང་།ཕུལ་བྱུང་གི་གྲོང་གསེབ་གཞི་རིམ་གྱི་ཕུལ་བྱུང་ཏང་རྩ་འཛུགས་ཀྱི་ཧྲུའུ་ཅི་ཁྲི་སྟོང་མང་པོ་གསོ་སྐྱོང་བྱེད་པ།གྲོང་མིའི་རང་སྐྱོང་ལག་ལེན་གཏིང་ཟབ་ཏུ་གཏོང་བ།ཞིང་པའི་མཉམ་ལས་དཔལ་འབྱོར་རྩ་འཛུགས་འཕེལ་རྒྱས་གཏོང་བ།ཏང་ཨུད་ཀྱིས་འགོ་ཁྲིད་བྱེད་པ་དང་།སྲིད་གཞུང་གིས་འགན་འཁུར་བ།སྤྱི་ཚོགས་ཀྱིས་མཐུན་སྦྱོར་བྱེད་པ།སྤྱི་དམངས་ཞུགས་པ།ཁྲིམས་སྐྱོང་འགན་ལེན་བྱེད་པ་བཅས་ཀྱི་དེང་རབས་གྲོང་གསེབ་ཀྱི་སྤྱི་ཚོགས་བཅོས་སྐྱོང་སྒྲིག་གཞི་འཛུགས་པ་དང་འཐུས་སྒོ་ཚང་དུ་གཏོང་བ་བཅས་བྱས་ནས་གྲོང་གསེབ་ཀྱི་སྤྱི་ཚོགས་ལ་གསོན་ཤུགས་ཀྱིས་ཁེངས་པ་དང་།བརྟན་ལྷིང་གོ་རིམ་ལྡན་པ་ཡོང་བའི་འགན་ལེན་ཏན་ཏིག་བྱེད་དགོས།གྲོང་གསེབ་དར་རྒྱས་སྐྱོན་བྲལ་དང་གོ་རིམ་ལྡན་པའི་ངང་དར་རྒྱས་ཡོང་རྒྱུར་སྐུལ་འདེད་བཏང་ནས་སྔོན་ལ་འཆར་འགོད་དང་།གནད་སྨིན་ཇུས་འདོན།རིགས་དབྱེ་སྐུལ་འདེད་བཅས་བྱས་ཏེ་ས་གནས་ཁག་གི་ཧེ་བག་དང་ཁྱད་ཆོས་ཚན་རིག་དང་མཐུན་པའི་ངང་ཁོང་དུ་ཆུད་པ་དང་།ས་ཁོངས་ཀྱི་ཁྱད་ཆོས་ལ་སྣང་ཆེན་བྱེད་པ།ཕ་ཡུལ་གྱི་ཡུལ་སྲོལ་གོམས་གཤིས་མཚོན་པར་བྱེད་དགོས་པ་དང་ལྷག་དོན་དུ་སྲོལ་རྒྱུན་གྱི་སྡེ་ཚོ་དང་།མི་རིགས་ཀྱི་གྲོང་སྡེ།སྲོལ་རྒྱུན་གྱི་བཟོ་བཀོད་བཅས་སྲུང་སྐྱོང་ཡག་པོ་བྱས་ཏེ་གཅིག་དཔེ་བརྒྱ་འགེབས་དང་།དཔེ་དབྱིབས་གཅིག་གྱུར།གཅིག་ཐོག་གཉིས་སྤོར་བཅས་བྱེད་མི་ཉན་པ་དངམཚོན་རྟགས་ལས་གྲྭགཏན་འགོག་བྱེད་དགོས་པའི་མཛུབ་སྟོན་གནང་བ་རེད།